|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5041 Αθήνα, 22/10/2015

**ΔΕΛΤΙΟ ΤΥΠΟΥ**

To Εργατικό Κέντρο Αθήνας καταγγέλλει την Κυβέρνηση που παρά τις διακηρύξεις και τις δεσμεύσεις της, συνεχίζει την πολιτική της ιδιωτικοποίησης των Λιμανιών με την πώληση του μετοχικού κεφαλαίου των ΟΛΠ και ΟΛΘ. Αυτή η πολιτική οδηγεί στην παράδοση της Δημόσιας Αρχής και των σημαντικών λιμενικών δραστηριοτήτων σε ξένα μονοπωλιακά συμφέροντα. Ταυτόχρονα απαξιώνει όλα τα Λιμάνια με επενδυτική άπνοια, δραματική μείωση του προσωπικού και την εργολαβοποίηση των εργασιακών σχέσεων.

Οι εργαζόμενοι στα Λιμάνια συνεχίζοντας τον ΑΓΩΝΑ κατά της πάσης φύσεως ιδιωτικοποίησης των Λιμανιών έχουν προκηρύξει 24ωρη Πανλιμενική ΑΠΕΡΓΙΑ την ΠΕΜΠΤΗ 22/10 με συγκέντρωση στην Πλατεία Καραϊσκάκη, ώρα 11:00 π.μ. και πορεία στο Υπουργείο Ναυτιλίας.

Ενώνουμε την φωνή μας και διεκδικούμε μαζί με τους εργαζόμενους των Λιμανιών:

* Αποτροπή κάθε μορφής ιδιωτικοποίησης των Λιμανιών. Ιδιαίτερα να ακυρωθεί η πώληση των ΟΛΠ, ΟΛΘ. Τα λιμάνια ανήκουν στον λαό.
* Κατοχύρωση θεσπισμένων εργασιακών σχέσεων με ελεύθερες συλλογικές συμβάσεις σε όλα τα Λιμάνια.
* Στελέχωση των Λιμανιών με προσωπικό πλήρους και σταθερής απασχόλησης με βάση τις πραγματικές ανάγκες.
* Βιώσιμο ασφαλιστικό σύστημα και συντάξεις αξιοπρέπειας.
* Να δομηθούν θεσμικές και αρμονικές σχέσεις με τις επιλιμένιες πόλεις και να ενδυναμωθεί ο κοινωνικός ρόλος των Λιμανιών.

**Το Δ.Σ.**